var RecaptchaOptions = { lang : 'lt' }; // // // // Vieša sprendimų paieška Greita paieška Detali paieška Pagalba Pavadinimas: [2024-05-22][nuasmeninta nutartis byloje][e2YT-2134-446-2024].docx Bylos nr.: e2YT-2134-446/2024 Bylos rūšis: civilinė byla Teismas: Šiaulių apylinkės teismas Raktiniai žodžiai: Teisiniai terminai: Šalys: Vardas/Pavardė/Pavadinimas Kodas Byloje kaip Kategorijos: Bendrosios nuostatos. Klausimai, kuriuos pirmosios instancijos teismas gali spręsti nutartimi Bylos dėl paveldėjimo pagal testamentą CIVILINIAI TEISINIAI SANTYKIAI Asmeninis testamentas Procesas pirmosios instancijos teisme Bylos skyrimas nagrinėti teismo posėdyje Pirmosios instancijos teismo nutarčių rūšys, priėmimo tvarka ir turinys CIVILINIS PROCESAS CIVILINIS PROCESAS Paveldėjimas pagal testamentą Išlaidos, susijusios su bylos nagrinėjimu, ir jų apmokėjimas Atskirų kategorijų bylų nagrinėjimo ypatumai, fizinių asmenų ir įmonių bankrotas, restruktūrizavimas bei ypatingoji teisena BYLOS DĖL PAVELDĖJIMO Paveldėjimo teisė Bylų nagrinėjimas ypatingosios teisenos tvarka Testamentų rūšys Bylinėjimosi išlaidos Pirmosios instancijos teismo nutartys ir rezoliucijos Bylinėjimosi išlaidų atlyginimas valstybei Bylų dėl teismo leidimų išdavimo, faktų patvirtinimo, turto administravimo, paveldėjimo procedūrų taikymo ir kitų bylų, kurios pagal CK bei kitus įstatymus nagrinėtinos supaprastinto proceso tvarka, nagrinėjimas ﻿ Civilinė byla Nr. e2YT-2134-446/2024 Teisminio proceso Nr. 2-70-3-00189-2024-8 Procesinio sprendimo kategorijos: &nbsp;2.5.4.7.2; 3.1.7.4; 3.1.7.8; 3.4.5.20 &nbsp;(S) &#xa0; &#xa0; &#xa0; ŠIAULIŲ APYLINKĖS TEISMAS &#xa0; N U T A R T I S &#xa0; 2024 m. gegužės 16 d. &nbsp;&nbsp;&nbsp;&nbsp; Šiauliai &#xa0; Šiaulių apylinkės teismo Šiaulių rūmų teisėja Vilma Raščiuvienė, sekretoriaujant Jolantai Juozapavičiūtei , dalyvaujant pareiškėj ai A. B. , jos atstovei advokatei Kristinai Grigaliūnienei, &nbsp; viešame teismo posėdyje žodinio proceso tvarka išnagrinėjo civilinę bylą pagal pareiškėjos A. B. pareiškimą suinteresuot iems asmenims S. B. ir R. B. dėl asmeninio testamento patvirtinimo. &nbsp;&nbsp;&nbsp; &#xa0; Teismas &#xa0; n u s t a t ė : &nbsp;&nbsp;&nbsp; 1. &#xa0;&#xa0;&#xa0;&#xa0;&#xa0;&#xa0;&#xa0; Pareiškėja prašo patvirtinti palikėjo M. B. , mirusio (duomenys neskelbtini) , asmeninį testamentą, surašytą (duomenys neskelbtini) , kuriuo jis visą savo turtą paliko sutuoktinei A. B . &#xa0; 2. &#xa0;&#xa0;&#xa0;&#xa0;&#xa0;&#xa0;&#xa0; Pareiškėja paaiškino, kad su M. B. susituokė (duomenys neskelbtini) &nbsp;gyvendami santuokoje įsigijo butą, esantį (duomenys neskelbtini) , kuris yra abiejų sutuoktinių bendroji jungtinė nuosavybė. Po sutuoktinio mirties liko jo sąskaitoje sukaupti pinigai - 6000 Eur. Apie sutuoktinio surašytą testamentą jai buvo žinoma, jis pats jai apie tai pasakė. Kodėl būtent tokį patvarkymo dėl palikimo būdą pasirinko jos sutuoktinis, ji negali paaiškinti , tai buvo jo sprendimas. M. B. iš ankstesnių santuokų turi du vaikus, kuriuos ji nurodė suinteresuotais asmenimis, su vaikais jis nebendravo, ryšių nepalaikė. Testamentas yra surašytas ir pasirašytas paties M. B. ranka. &nbsp;&nbsp;&nbsp;&nbsp; &#xa0; 3. &#xa0;&#xa0;&#xa0;&#xa0;&#xa0;&#xa0;&#xa0; Suinteresuotas asmuo S. B. atsiliepime į pareiškimą nurodė, kad su pareiškimu sutinka. Suinteresuotas asmuo R. B. nuomonės nepareiškė, atsiliepimo į pareiškimą nepateikė. &#xa0; Pareiškimas pagrįstas ir tenkintinas. &#xa0; 4. &#xa0;&#xa0;&#xa0;&#xa0;&#xa0;&#xa0;&#xa0; Testamentas – vienašalis sandoris, kuriame išreikštas jį sudariusio asmens patvarkymas dėl jam priklausančio turto paveldėjimo. Po testatoriaus mirties testamente nurodyti asmenys paveldi palikėjo turtą, t. y. testamentai sukuria paveldėjimo teisinius santykius. Taigi testamento instituto paskirtis – užtikrinti fiziniam asmeniui teisę savo valia, kuri išviešinama po mirties, pasirinkti įpėdinius ir paskirstyti jiems po testatoriaus mirties liekantį palikimą. Įstatymu pripažįstami oficialieji ir asmeniniai testamentai ( Lietuvos Respublikos civilinio kodekso (toliau – CK) 5.27 straipsnis). Notaro ar kito įstatymu įgalioto asmens patvirtinti testamentai yra oficialieji ( CK 5.28 straipsnis). Asmeniniai testamentai, surašyti testatoriaus ranka, atitinka oficialiuosius testamentus tik tuo atveju, jeigu nustatyta tvarka buvo perduoti saugoti notarui ar konsuliniam pareigūnui užsienyje ( CK 5.31 straipsnio &nbsp; 1, 2 dalys). Jeigu asmeniniai testamentai nebuvo perduoti saugoti nurodytiems asmenims, jie turi būti per vienerius metus po testatoriaus mirties pateikti teismui ir jo patvirtinti ( CK 5.31 straipsnio 4 dalis). Tai reiškia, kad asmeninis testamentas, kuris nebuvo perduotas saugoti notarui ar konsuliniam pareigūnui, gali sukurti paveldėjimo teisinius santykius tik tuo atveju, jeigu per nustatytą terminą buvo pateiktas teismui ir teismas jį patvirtino ( CK 5.31 straipsnio 4 dalis). Teismo patvirtintas asmeninis testamentas įgyja oficialiojo testamento statusą. &#xa0; 5. &#xa0;&#xa0;&#xa0;&#xa0;&#xa0;&#xa0;&#xa0; CK 5.30 straipsnio 1 dalyje nustatyti asmeniniam testamentui būtini reikalavimai, kuriems esant toks testamentas galioja: a) asmeninis testamentas turi būti surašytas testatoriaus ranka; b) asmeniniame testamente turi būti nurodytas testatoriaus vardas, pavardė, testamento sudarymo data (metai, mėnuo, diena) ir vieta; c) testatoriaus valios išraiška; d) asmeninis testamentas turi būti pasirašytas testatoriaus. CK 5.30 straipsnyje taip pat aptartos tam tikros šių reikalavimų taikymo išimtys. Nurodyti reikalavimai taikomi tiek nustatyta tvarka perduotiems saugoti asmeniniams testamentams ( CK 5.31 straipsnio 1-3 dalys ), tiek ir neperduotiems, kurie, minėta, tvirtinami teismo. Testatoriaus valia yra esminis būtinas testamento elementas; ji turi būti išreikšta taip, kad būtų aišku, jog asmuo duoda patvarkymą būtent dėl paveldėjimo po jo mirties. Įstatyme įtvirtinta testamento ir konkrečiai – asmeninio testamento samprata neleidžia patvirtinti tokio asmeninio testamento, kuris neatitinka šių esminių reikalavimų . &#xa0; 6. &#xa0;&#xa0;&#xa0;&#xa0;&#xa0;&#xa0;&#xa0; Nagrinėjamu atveju nustatyta, kad testatorius M. B. mirė (duomenys neskelbtini) , asmeninis testamentas teismui pateiktas 2024 m. sausio 16 d., t. y. nepraleidus CK 5.31 straipsnio 4 dalyje nustatyto vienerių metų senaties termino. Taip pat nustatyta, kad į bylą pateiktas tvirtinti asmeninis testamentas yra surašytas ranka, lietuvių kalba, sudarytas iš vieno lapo, dokumente yra nurodyta jį surašiusio ir pasirašiusio asmens vardas – M . , pavardė – &nbsp;B . , data – 2018-03-08 ir vieta - Šiauliai, padėtas parašas. &#xa0; 7. &#xa0;&#xa0;&#xa0;&#xa0;&#xa0;&#xa0;&#xa0; Sugretinus į bylą pateiktuose dokumentuose (2006 m. liepos 10 d. Šilumos vartotojo pirkimo-pardavimo sutartis Nr. 0213761 &nbsp;ir priedas prie jos; 2003 m. birželio 25 d. sutartis dėl buto pardavimo; 1984 m. balandžio 9 d. ranka rašytas M. B. pareiškimas globos ir rūpybos organams; 1983 m. lapkričio 11 d. ieškovo M. B. ranka surašytas ieškininis pareiškimas dėl santuokos nutraukimo, ranka surašytas M. B. 1983 m. lapkričio 21 d. pareiškimas teismui; 2006 m. spalio 23 d. gamtinių dujų pirkimo-pardavimo sutartis; 2023 m. birželio 29 d. terminuoto indėlio sutartis, sudaryta tarp M. B. ir akcinės bendrovės Šiaulių bankas; M. B. asmens pasas) padarytus įrašus, ranka surašytus pareiškimus ir parašus juose su asmeniniu testamentu, abejonių nekyla, kad asmeninis testamentas surašytas M. B. ranka ir jo pasirašytas. &#xa0; 8. &#xa0;&#xa0;&#xa0;&#xa0;&#xa0;&#xa0;&#xa0; Aiškinant vienašaliame sandoryje – testamente išdėstytą testatoriaus tikrąją valią, taikytinos sutarčių aiškinimo taisyklės ( CK 1.63 straipsnio 5 dalis, 6.193 – 6.195 straipsniai), atsižvelgiant į teisės aktais nustatytus šio sandorio ypatumus. CK 6.193 straipsnio 2 dalis pabrėžia, kad visos sutarties sąlygos turi būti aiškinamos atsižvelgiant į jų tarpusavio ryšį, sutarties esmę ir tikslą bei jos sudarymo aplinkybes. Aiškinant sutartį, reikia atsižvelgti ir į įprastines sąlygas, nors jos sutartyje nenurodytos. Visų pirma, svarbu tai, kad aptariamą dokumentą jį surašęs M. B. pavadino testamentu. Dokumento pavadinimas „testamentas“ visuotinai yra vartojamas tik itin apibrėžta reikšme, suprantant, jog tokiu dokumentu pareiškiama valia dėl turto paskirstymo po mirties ir šiuo dokumentu turimas tikslas vadovautis po dokumentą surašančiojo mirties paskirstant turtą. M. B. surašytame testamente yra aiškiai išdėstyta jo valia dėl jam priklausančio turto po jo mirties („pareiškiu, jog po mano mirties bet koks visas man priklausantis turtas atitektų tik mano žmonai A. B. “). &#xa0; 9. &#xa0;&#xa0;&#xa0;&#xa0;&#xa0;&#xa0;&#xa0; Visuma aptartų aplinkybių patvirtina, jog M. B. asmeninime testamente yra nurodyti esminiai privalomi elementai , todėl jis tvirtintinas. &#xa0; 10. &#xa0;&#xa0;&#xa0;&#xa0;&#xa0;&#xa0;&#xa0; Pažymėtina ir tai, kad a smeninio testamento patvirtinimas teismo nutartimi nereiškia, kad vėliau nebegalimi ginčai dėl tokio testamento turinio ar testatoriaus būklės jo sudarymo metu. Priešingai, kai testamentą patvirtina teismas, jis įgauna teisinę galią ir suteikia teisę testamente nurodytiems asmenims priimti palikimą, jo atsisakyti, gauti paveldėjimo teisės liudijimą, o suinteresuoti asmenys įgyja teisę pareikšti teisme ieškinius dėl testamento pripažinimo negaliojančiu dėl testatoriaus neveiksnumo, jo valios trūkumų sudarant testamentą ir kitų priežasčių bei naudotis kitomis juridinėmis savo teisių gynimo priemonėmis, kurios taikomos oficialiesiems testamentams ( Lietuvos Aukščiausiojo Teismo 2013 m. gruodžio 6 d. nutartis civilinėje byloje Nr. 3K-3-643/2013 ). &#xa0; 11. &#xa0;&#xa0;&#xa0;&#xa0;&#xa0;&#xa0;&#xa0; Lietuvos Respublikos civilinio proceso kodekso 582 straipsnio 12 dalyje numatyta, kad bylą nagrinėjant supaprastinto proceso tvarka dalyvaujančių asmenų turėtos bylinėjimosi išlaidos neatlyginamos, tai reiškia, kad valstyb ė s patirt a s išlaid a s, susijusi a s su procesinių dokumentų įteikimu, kurių šioje byloje susidarė &nbsp;55,23 Eur , tenka atlyginti pareiškėjai. &nbsp;&nbsp;&nbsp;&nbsp; &#xa0; Teismas, vadovaudamasis Lietuvos Respublikos civilinio kodekso 5. 31 &nbsp;straipsnio 4 &nbsp;dalimi, Lietuvos Respublikos civilinio proceso kodekso 5 79-582 straipsni ais, &nbsp;&nbsp; n u t a r i a : &#xa0; pareiškimą patenkinti. Patvirtinti palikėjo M. B. , asmens kodas (duomenys neskelbtini) mirusio (duomenys neskelbtini) , (duomenys neskelbtini) &nbsp;surašytą asmeninį testamentą, kuriuo jis visą savo turtą paliko sutuoktinei A. B. , asmens kodas (duomenys neskelbtini) Priteisti iš pareiškėjos A. B. valstybei 55,23 Eur (penkiasdešimt penkių eurų 23 centų) bylinėjimosi išlaidas (gavėja – Valstybinė mokesčių inspekcija prie Lietuvos Respublikos finansų ministerijos, įmokos kodas – &nbsp;5 662). Nutartis per septynias dienas nuo jos paskelbimo gali būti skundžiama atskiruoju skundu Šiaulių apygardos teismui per Šiaulių apylinkės teismo Šiaulių rūmus. &#xa0; &#xa0; Teisėja Vilma Raščiuvienė //